text: Mænd strækker muskler med yoga
  04 oktober 2016 kl. 10.32
  Yoga har i årevis været mest en kvinde-ting. Men i Vejle mødte 25 mænd tirsdag op til Power Yoga for at få strakt musklerne godt ud. På et hold kun for mænd.
  Power Yoga lægger  større vægt på styrke, forklarer instruktør Jim Golan. Det er en fremragende måde at få strakt kroppens muskler og styrke ryg- og mavemuskler.
  - Det betyder også noget, at vi laver hold kun for mænd, siger Lars Damgaard, leder af Idræt i Dagtimerne. Vi har også tre hold kun for mænd i Pilates. Da instruktøren foreslog det, advarede jeg ham om, at der komme nok ikke mange. Men de ord blev gjort til skamme.
  - Faktisk virker det tiltrækkende på mænd, at de kommer sammen med andre, som er lige som stive og tykke. Og der er plads til til mandehørm i omklædningsrummet. De oplever noget af fællesskabet, som vi kender fra holdsport.
  Idræt I Dagtimerne i Vejle Kommune har i år to hold i traditionel yoga.
  - Det første blev overtegnet i løbet af kort tid, og der er kun få pladser tilbage på det andet. Der er 80 deltagere – og kun tre af dem er mænd, fortæller Lars Damgaard.
  Lars Damgaard, leder af Idræt i Dagtimerne, Vejle: "- Faktisk virker det tiltrækkende på mænd, at de kommer sammen med andre, som er lige som stive og tykke. Og der er plads til til mandehørm i omklædningsrummet. De oplever noget af fællesskabet, som vi kender fra holdsport."
  Ordet Power foran Yoga klinger måske også bedst i mandeører. Men det kan også vejen til større smidighed. Formålet med timerne i power yoga er kropsbevidsthed, en stærkere krop, større smidighed og mental/fysisk afspænding, forklarer instruktøren.
  
  
  
  